**Kivonat**

**a Szociális és Lakás Bizottság 2022. november 30-i rendes ülésének jegyzőkönyvéből**

A Szociális és Lakás Bizottság 7 igen szavazattal, tartózkodás és ellenszavazat nélkül az alábbi határozatot hozta:

**253/2022. (XI. 30.) SzLB. sz. határozat**

A Szociális és Lakás Bizottság a „Javaslat egyes önkormányzati rendeletek módosításával kapcsolatos döntések meghozatalára” című előterjesztést megtárgyalta, és a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló rendelet-tervezetet az alábbi módosításokkal javasolja elfogadásra:

1. A lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet (a továbbiakban: Rendelet) 78. § (1) bekezdése ca) és cb) pontjai helyébe a következő rendelkezés lép:

 (*78. §* *(1) Bérleti díj támogatást igényelhet, akinél az alábbi feltételek együttesen fennállnak:*

 *…*

*c) a lakásban együtt élők kérelem benyújtását megelőző hónapban elért egy főre jutó havi jövedelme eléri az öregségi nyugdíj mindenkori legkisebb összegének 80%-át, és)*

 ca) akinek egy vagy két fős háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 500%-át, vagy

cb) akinek 3 vagy több fős háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 300%-át.

2. Hatályát veszti a Rendelet 78. § (1) bekezdés cc), cd) és ce) pontjai.

**Felelős:** dr. Czeglédy Csaba, a Szociális és Lakás Bizottság elnöke

 (A végrehajtásért felelős:

 Nagyné dr. Gats Andrea, a Jogi és Képviselői Osztály vezetője

 Szentkirályi Bernadett, a Szociális és Lakás Iroda vezetője)

**Határidő:** 2022. decemberi közgyűlés